《谢吴堡知寨安巨济赠纸百幅》
元代·朱自牧

百幅溪笺远见羞，故人佳饷若为酬。幸将晚节收鱼网，未得良为起凤楼。

柿叶学书差足慰，芸香辟蠹会须求。挥毫不见云烟落，愚贾操金愧暗投。

作者简介：（约公元一一五五年前后在世）字好谦，棣州厌次人。生卒年均不详，约金海陵王贞元末前后在世。皇统中进士。